Ο **Γιώργος Γραμματικάκης** (Ηράκλειο Κρήτης, 21 Μαΐου 1939 - 25 Οκτωβρίου 2023) ήταν Έλληνας φυσικός, πανεπιστημιακός ομότιμος καθηγητής, πρώην πρύτανης, συγγραφέας και πρώην ευρωβουλευτής με «Το Ποτάμι».

Βιογραφικά στοιχεία
-------------------

Ο Γιώργος Γραμματικάκης γεννήθηκε στο Ηράκλειο της Κρήτης. Σπούδασε Φυσική στο Εθνικό και Καποδιστριακό Πανεπιστήμιο Αθηνών και συνέχισε με μεταπτυχιακές σπουδές στο Imperial College του Λονδίνου. Απέκτησε το διδακτορικό του δίπλωμα το 1973 και η διατριβή του είχε τίτλο "Analysis of some multiparticle final state in 10 and 6 GeV/c K-p interactions".

Τον Μάϊο του 1962, ύστερα από δικαστική προσφυγή των μελών των ακροδεξιών φοιτητικών παρατάξεων ΣΔΟΕ και ΕΚΟΦ κατά της διοίκησης της Διοικούσας Επιτροπής Συλλόγων του Πανεπιστημίου Αθηνών (ΔΕΣΠΑ), το δικαστήριο τον διόρισε μέλος του νέου δ.σ της ΔΕΣΠΑ, θέση από την οποία παραιτήθηκε αμέσως καταγγέλοντας σκευωρία.

Από το 1982 έως το 2006 που συνταξιοδοτήθηκε και του απονεμήθηκε ο τίτλος του Ομότιμου Καθηγητή, ήταν καθηγητής στο Τμήμα Φυσικής του Πανεπιστημίου Κρήτης. Από το 1990 έως το 1996 διατέλεσε πρύτανης του Πανεπιστημίου Κρήτης.

Το 2014 εκλέχθηκε ευρωβουλευτής με «Το Ποτάμι» και συμμετείχε στην Ομάδα της Προοδευτικής Συμμαχίας Σοσιαλιστών και Δημοκρατών. Επίσης διατέλεσε αντιπρόεδρος στο Δ.Σ της Λυρικής Σκηνής.

Θάνατος
-------

Μετά από μια σύντομη νοσηλεία λόγω αναπνευστικής ανεπάρκειας, ο Γραμματικάκης πέθανε στη γενέτειρά του, το Ηράκλειο , στις 25 Οκτωβρίου 2023, σε ηλικία 84 ετών.  Η κηδεία τελέστηκε στις 27 Οκτωβρίου 2023 στον Μητροπολιτικό Καθεδρικό Ναό του Αγίου Μηνά. Ενταφιάστηκε στο κοιμητήριο του Αγίου Κωνσταντίνου στο Ηράκλειο.

Το Τμήμα Φυσικής του Πανεπιστημίου Κρήτης θέσπισε προς τιμήν του το ετήσιο βραβείο "Γιώργος Γραμματικάκης" ώστε να διατηρηθεί ζωντανή η μνήμη και η προσφορά του στις επόμενες γενιές των φοιτητών του Πανεπιστημίου Κρήτης. Το βραβείο θα απονέμεται στην/στον καλύτερη/-ο φοιτήτρια/φοιτητή του Τμήματος Φυσικής του Πανεπιστημίου Κρήτης, σύμφωνα με τις ακαδημαϊκές και ερευνητικές της/του επιδόσεις  ειδικά σε θέματα αστρονομίας, μετά την ολοκλήρωση του 2ου ή 3ου έτους σπουδών. Το βραβείο συνοδεύεται από αναμνηστικό δίπλωμα καθώς και χρηματικό έπαθλο 1000 Ευρώ, και απονέμεται κατά τη διάρκεια της ορκωμοσίας Νοεμβρίου του αντίστοιχου έτους. Για το έτος 2023 το βραβείο απονεμήθηκε στην κ. Μυρτώ Φαλαλάκη, φοιτήτρια του 3ου έτους του Τμήματος.

Συγγραφικό έργο
---------------

Ο Γιώργος Γραμματικάκης έχει γράψει τα εξής βιβλία:

* *Η κόμη της Βερενίκης*, Πανεπιστημιακές Εκδόσεις Κρήτης, Ηράκλειο 2006, ISBN 960-7309-24-3, ISBN-13 978-960-7309-24-2 — Στο βιβλίο αυτό βασίσθηκε η τηλεοπτική σειρά «Αναζητώντας τη Βερενίκη» στην ΕΤ1
* *Κοσμογραφήματα*, εκδ. «Πόλις», Αθήνα 1999, ISBN 960-7478-26-6, ISBN-13 978-960-7478-26-9
* *Η αυτοβιογραφία του φωτός*, Πανεπιστημιακές Εκδόσεις Κρήτης 2006, ISBN 960-524-207-9, ISBN-13 978-960-524-207-7
* *Συνομιλίες με το φως*, Ιανός 2009, ISBN 978-960-6882-01-2
* *Ένας αστρολάβος του ουρανού και της ζωής*, Πανεπιστημιακές Εκδόσεις Κρήτης 2012, ISBN 978-960-524-394-4

Επιπλέον, έχει συμμετάσχει στα συλλογικά έργα:

* *Η μεταρρύθμιση του ελληνικού πανεπιστημίου*, Εκδόσεις Παπαζήση 2007, ISBN 978-960-02-2067-4
* *Η διδασκαλία της ελληνικής γλώσσας: Η γλώσσα του σχολείου* (εισήγηση), Ιανός 2012, ISBN 978-960-6882-50-0

Παραπομπές
----------

1. ↑  «Physics Tree - George Grammatikakis». *academictree.org*. Ανακτήθηκε στις 18 Απριλίου 2020.
2. ↑  Μωραϊτίδης Μιχάλης, *Το φοιτητικό κίνημα στην Ελλάδα, Πολιτική ριζοσπαστικοποίηση και συλλογική δράση (1956-1964)*, διδακτορική διατριβή, Βόλος 2015, σελ. 149
3. ↑  «Γραμματικάκης Γιώργος | Τμήμα Φυσικής». *www.physics.uoc.gr*. Ανακτήθηκε στις 18 Απριλίου 2020.
4. ↑  
Γιώργος Γραμματικάκης, Ευρωπαϊκό Κοινοβούλιο
5. ↑  «Πέθανε ο Γιώργος Γραμματικάκης». *NewsIT*. 25 Οκτωβρίου 2023. Ανακτήθηκε στις 25 Οκτωβρίου 2023.
6. ↑  «Γιώργος Γραμματικάκης: Tο Ηράκλειο αποχαιρετά τον ακαδημαϊκό, συγγραφέα και πολιτικό (vid, pics)». *Neakriti*. 27 Οκτωβρίου 2023. Ανακτήθηκε στις 20 Νοεμβρίου 2023.
7. ↑  «Person Info | Institute of Astrophysics». *www.ia.forth.gr*. Ανακτήθηκε στις 20 Νοεμβρίου 2023.

Εξωτερικοί σύνδεσμοι
--------------------

* Επίσημη ιστοσελίδα[*νεκρός σύνδεσμος*]
* Ο Γιώργος Γραμματικάκης στο *Protagon*
* Ο Γιώργος Γραμματικάκης στο *biblionet.gr*
* Giorgos GRAMMATIKAKIS European Parliament

|  |  |  |  |  |
| --- | --- | --- | --- | --- |
| 

| π • σ • ε
Ευρωβουλευτές Ελλάδας (2014-2019) |
| --- |
|  |
| 
* Νίκος Ανδρουλάκης
* Ελίζα Βόζεμπεργκ - Βρυωνίδη
* Νίκος Χουντής *(αντικατέστησε τον Μανώλη Γλέζο)*
* Γιώργος Γραμματικάκης
* Γεώργιος Επιτήδειος
* Θοδωρής Ζαγοράκης
* Σωτήριος Ζαριανόπουλος
* Εύα Καϊλή
* Στέλιος Κούλογλου *(αντικατέστησε τον Γιώργο Κατρούγκαλο)*
* Μανώλης Κεφαλογιάννης
* Κωνσταντίνα Κούνεβα
* Μιλτιάδης Κύρκος
* Γιώργος Κύρτσος
* Επαμεινώνδας Μαριάς
* Κωνσταντίνος Παπαδάκης
* Δημήτρης Παπαδημούλης
* Σοφία Σακοράφα
* Μαρία Σπυράκη
* Ελευθέριος Συναδινός
* Λάμπρος Φουντούλης
* Κωνσταντίνος Χρυσόγονος
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 61432150
* **ΕΒΕ**: 40262
* **BiblioNet**: **3531**
* LCCN: nr95000494
* ISNI: 0000 0000 4967 324X
* GND: 1105398846
* SUDOC: 24406041X

 |

 |